Департман за српску и компаративну књижевност

Филозофски факултет у Нишу

Универзитет у Нишу

**Изборном већу Филозофског факултета у Нишу**

ПРЕДМЕТ: Оцена резултата научног, истраживачког, односно уметничког рада кандидата др Александра Костадиновића

На основу одлуке Већа Департмана за српску и компаративну књижевност, од 28. децембра 2016. године, предлаже се следећа

ОЦЕНА РЕЗУЛТАТА НАУЧНОГ, ИСТРАЖИВАЧКОГ, ОДНОСНО

УМЕТНИЧКОГ РАДА КАНДИДАТА

Кандидат др Александар Костадиновић је својим научним и истраживачким деловањем остварио значајне резултате у ужој научној области за коју се бира.

Докторску дисертацију под насловом *Слика страног света у српском путопису XIX века* одбранио је на Филозофском факултету Универзитета у Нишу, 19. септембра 2016. године, пред комисијом у саставу: проф. др Горан Максимовић, проф. др Радослав Ераковић, проф. др Снежана Милосављевић Милић. Дисертацију је радио под менторством проф. др Горана Максимовића.

Најзначајнији радови др Александра Костадиновића од последњег избора су, пре свега, његова докторска дисертација *Слика страног света у српском путопису XIX века,* као и више радова у часописима са листе Министарства за науку. Поред тога, његов научни ангажман обележила су и саопштења на међународним и домаћим научним скуповима која су објављена у целини у међународним, тематским зборницима, и у угледним домаћим зборницима.

Кандидат др Александар Костадиновић био је укључен у рад пројекта *Књижевност и историја* (148025Д) од 2007. до 2010. године.

Због свега наведеног, Веће Департмана за српску и компаративну књижевност оцењује да је др Александар Костадиновић показао значајну способност за научни и истраживачки рад, подржава његов избор у звање **доцента**, и предлаже Изборном већу да донесе ПОЗИТИВНУ оцену за резултате његовог научног и истраживачког рада.

Управница Департмана за српску и компаративну књижевност

Доц. др Данијела Костадиновић

Департман за српску и компаративну књижевност

Филозофски факултет у Нишу

Универзитет у Нишу

**Изборном већу Филозофског факултета у Нишу**

ПРЕДМЕТ: Оцена ангажовања кандидата др Александра Костадиновића у развоју наставе и других делатности високошколске установе

На основу одлуке Већа Департмана за српску и компаративну књижевност, одржаног 28. децембра 2016. године, предлаже се следећа

ОЦЕНА АНГАЖОВАЊА КАНДИДАТА У РАЗВОЈУ НАСТАВЕ

И ДРУГИХ ДЕЛАТНОСТИ ВИСОКОШКОЛСКЕ УСТАНОВЕ

Кандидат др Александар Костадиновић кога је комисија предложила за избор у звање доцента за ужу научну област Српска и компаративна књижевност *(Српска књижевност 18. и 19. века, Основе академског писања)* испољио је карактеристике које су значајно допринеле развоју наставе. Он је добар познавалац области из којих је држао вежбе (основне студије: *Српски предромантизам; Српски реализам, Српска комедија XIX века; Српска приповетка XIX века, Српски путопис XIX века; Основе академског писања* ) и држи до високих стандарда и сталног осавремењивања материје којом се бави. Поред тога, савесно приступа наставном процесу залажући се за активан однос студената у настави.

Кандидат др Александар Костадиновић је члан сарадник Матице српске (2008˗2016), члан Друштва књижевника и књижевних преводилаца Ниша (2004˗2016), један од уредника часописа *Градина* (2014˗2016).

Због свега наведеног, Веће Департмана за српску и компаративну књижевност оцењује да се кандидат др Александар Костадиновић на прави начин ангажовао у развоју наставе Филозофског факултета, подржава његов избор у звање **доцента** и предлаже Изборном већу да донесе ПОЗИТИВНУ оцену за резултате кандидатовог ангажовања у развоју наставе и других делатности високошколске установе.

Управница Департмана за српску и компаративну књижевност

Доц. др Данијела Костадиновић

Департман за српску и компаративну књижевност

Филозофски факултет у Нишу

Универзитет у Нишу

**Изборном већу Филозофског факултета у Нишу**

ПРЕДМЕТ: Оцена резултата педагошког рада кандидата др Александра Костадиновића

На основу одлуке Већа Департмана за српску и компаративну књижевност,

одржаног 28. децембра 2016. године, предлаже се следећа

ОЦЕНА РЕЗУЛТАТА ПЕДАГОШКОГ РАДА КАНДИДАТА

Кандидат др Александар Костадиновић, кога је Комисија предложила за избор у звање **доцента** за ужу научну област *Српска и компаративна књижевност* (*Српска књижевност 18. и 19. века, Основе академског писања)* остварио је значајне резултате у свом досадашњем педагошком раду.

Испољио је смисао за педагошки рад изводећи вежбе са студентима на јасан и пријемчив начин, инсистирајући на успешној комуникацији. Мотивисао је студенте на продубљивање знања преко консултација око савладавања обавезног градива и у изради семинарских радова.

Због свега наведеног, Веће Департмана за српску и компаративну књижевност оцењује да је кандидат др Александар Костадиновић постигао завидне резултате у свом педагошком раду, па предлаже Изборном већу да донесе ПОЗИТИВНУ оцену резултата педагошког рада кандидата.

Управница Департмана за српску и компаративну књижевност

Доц. др Данијела Костадиновић